Villa Valmarana (Vigardolo)
<s>Villa Valmarana je renesansna vila u frazionu Vigardolo sjevernotalijanskog naselja Monticello Conte Otto, smještenog pokraj grada Vicenze.</s><s>Vilu je projektirao Andrea Palladio.</s>

<s>Historija i karakteristike 
Početkom 1540-ih Palladio je osmislio malu vilu za dva rođaka, Giuseppea i Antonia Valmarana, na zajedničkom imanju kog su oni nasljedili u Vigardolu, nekoliko kilometara sjeverno od Vicenze.</s><s>Potreba za smještajem dviju porodica u istom objekta objašnjava specifičan raspored prostorija, organiziran u dva samostalna i simetrična stana, do kojih je moglo doći samo iz stražnjeg salona, ali ne iz frontalne lođe, dviju prostorija koje su bile zajedničke.</s>

<s>Villa Valmarana se svrstava među prve samostalne Palladijeve projekte, što potvrđuje bogata kolekcija njegovih crteža iz kojih se vidi da se vrlo studiozno pripremao za taj posao.</s><s>Razlike između nacrta i izgrađenog objekta mogu se objasniti teškoćama koje su se pojavile tokom izgradnje.</s><s>Vila nema njegov uobičajeni visoki podest, a ni podrumske prostorije jer ih zbog podzemnih voda nije ni mogao izgraditi.</s><s>Nije mogao podići ni pravi klasični timpanon zbog polukata iznad lođe, a i strop je ispao ravan umjesto bačvast.</s>

<s>Vila je bila Palladijev prijelazni projekt u kom prvi put vidimo njegov karakteristični arhitektonski jezik.</s><s>Pored nekih tradicionalnih vičentinskih elemenata kao što su raspored prostorija i proporcije, na Palladija je jako utjecalo prvo putovanje u Rim 1541. u kom je upoznao rimske terme.</s><s>One su ga inspirirale naročito za lođe koje su postale njegov zaštitni znak.</s><s>Po i danas vidljivim fragmentima boje na zidovima, vila je izgleda bila sva oslikana freskama.</s>

<s>Villa Valmarana je 1996. uvrštena na UNESCO-vu Listu mjesta svjetske baštine u Evropi kao jedan od objekata lokaliteta Historijski centar Vicenze i Palladijeve vile.</s>

<s>Izvori</s>

<s>Vanjske veze</s>

<s>Villa Valmarana Bressan, Monticello Conte Otto (VI) (na portalu Palladio museum)</s>

<s>Valmarana
Valmarana
Renesansne građevine u Italiji
Paladijeve građevine
Svjetska baština u Italiji</s>

